NYHETSBREV FRA GAUSDAL FRIVILLIGSENTRAL
NYTT Våren 2024

Åpningstider:
Mandager og onsdager fra klokken 10-14. Stengt påskeuken samt helligdagene. Er det andre dager dere ønsker å stikke innom eller om det er behov for et møte, ta kontakt. 

Aktiv i 100 
Oppstart mandag 6.mai
Trimmen på mandager og fredager går som normalt ut april. Dette gjelder også balansetreningen på mandagene. Aktiv i 100 turene starter opp mandag 6.mai. Da er det oppmøte som vanlig på parkeringsplassen på Gausdal Arena kl. 10. Program vil komme etter hvert. 

Vinterfest/Høsttur
Januar/ September
Veldig hyggelig at så mange ville komme på vinterfesten som ble arrangert på Haugetun i januar. Da er jo spørsmålet om vi skal forskyve sommerturen som bruker å være i juni, til f.eks. starten av september. Innspill tas gjerne imot, dette gjelder også ønsker for hvor turen skal gå.  

Aktiviteter
På Frivilligsentralen
Frivilligsentralen lånes ut gratis til lag og foreninger. Ønsker du å skape en ny møteplass/aktivitet, ta kontakt så kan vi se om vi får til et samarbeid omkring dette. Faste aktiviteter i løpet av uken er barseltreff, formiddagstreff, datahjelp og etter skoletid-tilbud til mellomtrinnselever. 

Frivilligmøte 
2.april kl.11-13
Vi inviterer alle frivillige til frivilligmøte tirsdag 2.april kl.11. Her går vi igjennom årsrapporten for 2023 i tillegg til at vi ønsker tilbakemeldinger fra dere på driften, aktivitetene, oppfølgingen dere får som frivillig etc. Håper å se mange her! Påmelding til Tine tlf. 96012521. Enkel lunsjservering.   

Smarttelefonkurs
Tirsdag 12. mars og tirsdag 19.mars
Det settes opp to kursdager for smarttelefon; 12 og 19.mars i Frivilligsentralen sine lokaler fra kl. 11-13. Få hjelp til det du ønsker med din smarttelefon. Kaffe og biteti. Alt er gratis. Påmelding til Tine tlf. 960 12 521. 


Innbyggerdag
8.mai kl.17.00
Frivilligsentralen deltar på Innbyggerdagen som arrangeres onsdag 8.mai kl. 17 i kultursalen. Målet med dagen er at innbyggere i Gausdal skal bo trygt hjemme med god livskvalitet. Besøkende vil få råd og veiledning på hva de kan gjøre selv for å kunne leve et aktivt liv og sosialt liv samt hva de kan gjøre for å tilrettelegge for alderdommen.

Språkkafé
Utvalgte torsdager fram til juni 
Frivilligsentralen samarbeider med flyktningtjenesten om tilbudet «språkkafé». Datoer fram til sommerferien: 7.mars, 21.mars, 11.april, 25.april, 16.mai, 13.juni og 27.juni. Alle ganger fra klokka 17.00-18.30. På språkkafé snakker frivillige og deltagere sammen på norsk. Middag kr. 30 og kaffe/te kr. 5. Ring Tine tlf. 960 12 521 om du vil være frivillig på dette tilbudet, enten en eller flere ganger. 

Behov for flere frivillige
I ulike aktiviteter
Frivilligsentralen har vært i dialog med Forset- og Follebutunet. De ønsker seg frivillige som kan bidra med ulike aktiviteter: 
· Spisevenn- kom og spis sammen med beboere på Follebutunet
· Sittedans-aktivisering gjennom å danse på en stol 
· Spille spill av ulike slag
· Høytlesing av f.eks. aviser
· Besøk og samtaler 

Vi har også behov for flere besøksvenner til personer som bor i privat hjem. 

Om du har mulighet til å ta på deg oppdrag, vennligst kontakt Tine tlf. 960 12 521. 

Er det noe du ønsker å ta opp eller lurer på så ikke nøl med å ta kontakt. 
Vi legger også ut relevant informasjon på facebooksiden vår og i kalenderen på hjemmesiden vår. Sjekk ut begge her: 
https://www.facebook.com/gausdalfrivilligsentral/ 
https://gausdal.frivilligsentral.no/

Ønsker dere en riktig god vår og påske! 

Hilsen 

Gausdal Frivilligsentral! 
